
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίη( 7 ητοΰ Ο.Ε.Υ.της Κοινότητας Ν. Κίου Ν. Αρ¬ 
γολίδας. 

Ψήφιση Ο.Ε.Υ. του Συμβουλίου περιοχής της 10ης Ε¬ 
δαφικής περιφέρειας Ν. Ηλείας. 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθμ. 7502 ίυ 

Τροποποίηση του Ο.Ε.Υ. της Κοινότητας Ν. Κίου Ν. Αρ¬ 
γολίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη; 

1. Τις διατάξεις: 

α) Του άρθρου 12 του Ν. 1188/81 «Περί κυρώσεως κα- 
ταστάσεως Προσωπικού Ο.Τ.Α.», όπως αντικαταστάθηκε 
απότο άρθρο 26του Ν. 1832/89 καιτηνπαρ. 5του άρθρου 
8 του Ν. 2307/95 «προσαρμογή Νομοθεσίας αρμοδιότη¬ 
τας Υπουργείου Εσωτερικών στις διατάξεις για τη Νο¬ 
μαρχιακή Αυτοδιοίκηση και άλλες διατάξεις». 

β) Του άρθρου 47 του Ν. 2218/94 «Ίδρυση Νομαρχια¬ 
κής Αυτοδιοίκησης, τροποποίηση των διατάξεων για την 
Πρωτοβάθμια Αυτοδιοίκηση και την Περιφέρεια και άλλες 
διατάξεις». 

γ) Του Ν. 2190/94 «Σύσταση ανεξάρτητης αρχής για την 
επιλογή Προσωπικού και ρύθμιση θεμάτων Διοίκησης». 

δ) Του άρθρου 23παρ. 35του Ν. 1735/87 «Προσλήψεις 
στο Δημόσιο Τομέα κοινωνικός έλεγχος στη Δημόσια Δι¬ 
οίκηση, πολιτικά δικαιώματα και άλλες διατάξεις». 

ε) Τηςπαρ. 8του άρθρου 12του Ν. 2130/93 «Τροποποί¬ 
ηση και συμπλήρωση διατάξεων της Περιφερειακής 
Δ/σης του Κώδικα της Ελληνικής Ιθαγένειας, του Δημοτι¬ 
κού και Κοινοτικού Κώδικα, των διατάξεων για τις προσό¬ 
δους των Ο.Τ.Α. και άλλες διατάξεις», με τις οποίες κα- 
ταργήθηκαν οι όμοιες της παρ. 1 του άρθρου 63 του Ν. 
2218/94. 

στ) Του άρθρου 27 του Ν. 2081/92 με το οποίο προστέ¬ 
θηκε νέο άρθρο 29Α στο Ν. 1558/85 για τον έλεγχο των 


δαπανών που προκαλούν οι κανονιστικές διοικητικές πρά¬ 
ξεις. 

ζ) Των άρθρων 24 παρ. 1 περ. ι.ε. 93 παρ. 1. εδαφ. α και 
95παρ.5τουΔ.Κ.Κ. (Π. Δ/γμα 410/95). 

η) Των Π. Δ/των 37α/87 και 22/90 «περί μερικής επεκτά- 
σεως των διατάξεων που ισχύουν για τους δημοσίους υ¬ 
παλλήλους και τους υπαλλήλους των άλλων Νομικών 
Προσώπων και στους υπαλλήλους των Ο.Τ.Α.». 

2. Την αριθμ. 71/95 απόφαση του Κοινοτικού Συμβουλί¬ 
ου Ν. Κίου περίτροποποιήσεως του Οργανισμού Εσωτε¬ 
ρικής Υπηρεσίας της Κοινότητας. 

3. Τον Ο.Ε.Υ. της Κοινότητας Ν. Κίου (ΦΕΚ 673/13.9.88 
τ.ΒΟ. 

4. Την από 16.11.95 γνώμη του Υπηρεσιακού Συμβουλί¬ 
ου υπαλλήλων Ο.Τ.Α. (άρθρο 8 Ν. 2307/95), όπως αυτή εκ¬ 
φράστηκε στο αριθμ. 11/95 πρακτικό του, αποφασίζουμε. 

1. Επικυρώνουμε την αριθμ. 71/95 απόφαση του Κοινο¬ 
τικού Συμβουλίου Νέας Κίου, με την οποία τροποποιείται 
ο Ο.Ε.Υ. της Κοινότητας. 

2. Ο Οργανισμός Εσωτερικής Υπηρεσίας της Κοινότη¬ 
τας Ν. Κίου έχει ως εξής: 

Άρθρο 1 
Διάρθρωση 

Οι υπηρεσίες της Κοινότητας συγκροτούνται σε αυτο¬ 
τελές Γραφείο. 

Άρθρο 2 

Οι Θέσεις του Προσωπικού διαρθρώνονται κατά κατη¬ 
γορία, κλάδο και ειδικότητα ως εξής: 

1. Κατηγορία ΔΕ 

α. Κλάδος ΔΕ 1 Διοικητικού 

Δύο (2) θέσεις με βαθμούς Δ-Α. 

β. Κλάδος ΔΕ14 ελεγκτών εσόδων - εξόδων Ο.Τ .Α. 

Δύο (2) θέσεις με βαθμούς Δ-Α. 

γ. Κλάδος ΔΕΙ 5 εισπρακτάρων εσόδων Ο.Τ.Α. 

Μία (1) θέση με βαθμό Δ-Α. 

δ. Κλάδος ΔΕ23 Ειδικού Προσωπικού (Κοινοτική Αστυ¬ 
νομία) 

Μία (1) θέση με βαθμό Δ-Α. 

2. Κατηγορία ΥΕ 

α. Κλάδος ΥΕ1 κλητήρων - θυρωρών γενικών καθηκό¬ 
ντων. 

Μία (1) θέση με βαθμά Ε-Β. 

β. Κλάδος ΥΕ16 Προσωπικού καθαριότητας. 

Πέντε (5) θέσεις εργατών καθαριότητας και 
Μία (1) θέση Υδρσνομέα με βαθμούς Ε-Β. 

3. Προσωπικό με σχέση εργασίας ιδιωτικού δικαίου αο¬ 
ρίστου χρόνου (άρθρο 23 παρ. 35 Ν. 1735/87). 

Μία (1) θέση οδηγού περιοδικής απασχόλησης 3 ημε¬ 
ρών την εβδομάδα. 

Άρθρο 3 ■ 

Αρμοδιότητες 

1. Κλάδος ΔΕΙ Διοικητικού 

Επιμελείται όλων των Κοινοτικών υποθέσεων, ενδεικτι¬ 
κά αναφέρονται: 

α. Τήρηση του πρωτοκόλλου αλληλογραφίας εισερχο¬ 
μένων και εξερχομένων εγγράφων και η διεκπεραίωση 
αυτών. 

β. Κανονική τήρηση του Μητρώου Αρρένων και του Δη¬ 
μοτολογίου. 

γ. Τήρηση των ληξιαρχικών βιβλίων και όλων των βι¬ 
βλίων που προβλέπεται να τηρούνται στην Κοινότητα. 

δ. Η μέριμνα για την προσήκουσα δημοσίευση των κάθε 
φύσεως ανακοινώσεων και επιδόσεων αυτών. 

ε. Ταξινόμηση και τήρηση φακέλλων αρχείου αλληλο¬ 
γραφίας. 

στ. Τήρηση των πρακτικών συνεδριάσεων του Κοιν. 
Συμβουλίου. 

ζ. Δακτυλογράφηση και διεκπεραίωση των εγγράφων, 
αποφάσεων και πιστοποιητικών και η απαραίτητη αντι¬ 
γραφή. 

η. Παρακολουθεί τα Κοιν. οικονομικά και εισηγείται 
στον Πρόεδρο για τη βελτίωσή των. 

θ. Φροντίζει για τη σύνταξη των κανονισμών επιβολής 
βεβαιώσεως και εισπράξεως των Κοιν. εσόδων. 

ι. Μεριμνά για τη σύνταξη ταυ ετήσιου προϋπολογισμού 
εσόδων - εξόδων της Κσινότητας. 

ια. Παρακολουθεί τη Νομοθεσία που αφορά τους ΟΤΑ 
και την ερμηνεία αυτών. 

ιβ. Εκτελεί τις νόμιμες εντολές και οδηγίες του Προέ¬ 
δρου σε κάθε φύσεως Κοινοτική Υπηρεσία. 

2. Κλάδος ΔΕ14 ελεγκτών εσόδων - εξόδων ΟΤΑ. 
Ασχολούνται αποκλειστικά με τη διεξαγωγή της Ταμει¬ 
ακής Υπηρεσίας των Δήμων και Κοινοτήτων αρμοδιότη- 
ταςτης ΔΟΥ Άργους, με την καθοδήγηση, εποπτεία και έ¬ 
λεγχο του Δ/ντή της. 

3. Κλάδος ΔΕ15 Εισπρακτόρων ΟΤΑ. 

Ασχολείται αποκλειστικά με την είσπραξη των εσόδων 
των Κοινοτήτων αρμοδιότητάςτου, από βεβαιωτικούς κα¬ 
ταλόγους τελών και δικαιωμάτων, με την καθοδήγηση, ε¬ 
ποπτεία και έλεγχο του Δ/ντή της ΔΟΥ Άργους. 

4. Κλάδος ΔΕ23 Ειδικού προσωπικού. 

Ασχολείται μόνο με τον επιτόπιο και αυτοπρόσωπο έ¬ 
λεγχο της τήρησης των διατάξεων πσυ αφορούν την κα¬ 
θαριότητα, την κυκλοφορία και στάθμευση των οχημά¬ 
των, την οικοδόμηση, την αποχέτευση, τη μόλυνση του 
περιβάλλοντος και την προστασία του υπόγειου υδατικού 
δυναμικού κ.λπ. 

Β' Αρμοδιότητες της κατηγορίας ΥΕ 
α. Κλάδος ΥΕ Κλητήρων - Θυρωρών - Γενικών Καθηκό¬ 
ντων 

Φροντίζει για την καθαριότητα των Γ ραφείων της Κοι¬ 
νότητας, την παραλαβή της αλληλογραφίας από το Τα¬ 
χυδρομείο κ.λπ., την επίδοση της εξερχόμενης αλληλο- 
γαφίας, των προσκλήσεων του Κοιν. Συμβουλίου, την τοι¬ 


χοκόλληση πάσης φύσεως ανακοινώσεων και γενικά ε¬ 
κτελεί κάθε υπηρεσία που νόμιμα ανατίθεται σ' αυτόν από 
τον Πρόεδρο. 

β. Κλάδος ΥΕ εργατών καθαριότητας. 

Οι εργάτες καθαριότητας ενεργούν την αποκομιδή των 
απορριμμάτων, την καθαριότητα των δρόμων, πλατειών 
και κοινόχρηστων χώρων, την συντήρηση των εργαλείων, 
κάδων και καλαθιών καθαριότητας κ.λπ. Συμμορφώνο¬ 
νται με τις ισχύουσες Αστυνομικές και Υγειονομικές δια¬ 
τάξεις και γενικά εκτελούν κάθε εργασία σχετικά με την 
καθαριότητα που τους ανατίθεται από τον Πρόεδρο, 
γ. ΐθιάδος ΥΕ υδρονομέα ύδρευσης 
Ο υδρονομέας φροντίζει για την κανονική και ομαλή λει¬ 
τουργία των δικτύων ύδρευσης, επισκευάζει τις μικρές 
βλάβες αυτών, ενεργεί την καταγραφή των ενδείξεωντων 
υδρομετρητών και γενικά εκτελεί κάθε υπηρεσία σχετική 
με την ύδρευση της Κσινότητας. 

Γ Αρμοδιότητες προσωπικού με σχέση εργασίας Ι.Δ. α¬ 
ορίστου χρόνου. 

Ο οδηγός του Κοιν. απορριμματοφόρου αυτ/του, φρο¬ 
ντίζει για την συλλογή και μεταφορά των απορριμμάτων 
στους ειδικούς χώρους ρίψης των. 

Άρθρο 4 

Προσόντα διορισμού 

α. Της κατηγορίας ΔΕ όλων των κλάδων, καλύπτονται 
ως την 1.4.1996 κατά το ήμισυ από κατόχους απολυτηρί¬ 
ου τίτλου Λυκείου ή εξαταξίου Γυμνασίου ή ισοτίμου Σχο¬ 
λείου ανεξάρτητα από ειδικότητα και κατά το ήμισυ από 
κατόχους απολυτηρίου τμήματος υπαλλήλων γραφείου 
(διοίκησης) ή τμήματος υπαλλήλων λογιστηρίου τεχνικού 
- επαγγελματικού Λυκείου. Μετά την ημερομηνία αυτή οι 
θέσεις των παραπάνω κλάδων καλύπτονται αποκλειστικά 
από κατόχους απολυτηρίου τίτλου τμήματος υπαλλήλων 
γραφείου (διοίκησης) ή τμήματος υπαλλήλου λογιστηρί¬ 
ου τεχνικού - επαγγελματικού Λυκείου. 

β. Της κατηγορίας ΥΕόλωντων κλάδων, ως προσόν διο¬ 
ρισμού ορίζεται απολυτήριος τίτλος υποχρεωτικής 
εκπ/σης (δηλαδή απολυτήριο τριταξίου Γ υμνασίου ή για 
υποψηφίους που έχουν αποφοιτήσει ως το 1980 απολυ¬ 
τήριο Δημοτικού Σχολείου) ή απολυτήριος τίτλος κατώ¬ 
τερης τεχνικής σχολής. 

Άρθρο 5 

Προϊστάμενος του αυτοτελούς Τμήματος είναι ο υπάλ¬ 
ληλος της Κοινότηταςτης κατηγορίαςΔΕΙ Διοικητικού με 
βαθμό Α' και εν ελλείψει αυτού υπάλληλος της κατηγο¬ 
ρίας ΔΕΙ Διοικητικού με βαθμό Β'. 

Άρθρο 6 

Από τις διατάξεις της απόφασης αυτής προκαλείται δα¬ 
πάνη σε βάρος του Κοιν. πρϋπολογισμού της τάξης του 
1.000.000 δρχ. για το τρέχον έτος και από 7.000.000 πε¬ 
ρίπου για καθένα από τα επόμενα οικ. έτη. 

Άρθρο 7 

Ο Οργανισμός αυτός ισχύει από τη δημοσίευσή του 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ναύπλιο, 21 Αυγούστου 1996 
Με εντολή Γεν. Γραμμ. Περιφ. Πελ/σου 
Η Αναπληρώτρια Περιφ. Δ/ντού 
ΓΕΩΡΓΙΑ ΠΑΠΑΠΑΝΑΓΙΩΤΟΥ 

Αρίθ. 15700 (2) 

Ψήφιση ΟΕΥτου Συμβουλίου περιοχής της 10ης Εδαφι¬ 
κής περιφέρειας Ν. Ηλείας. 

Ο ΑΝΑΠΛΗΡΩΤΗΣ ΠΕΡΙΦ/ΚΟΥ Δ/ΝΤΗ Ν. ΗΛΕΙΑΣ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/81 και τις όμοιες του άρ¬ 
θρου 26 Ν. 1832/89 όπως τροποποιήθηκαν με τις διατά¬ 
ξεις του άρθρου 8 του Ν. 2307/95. 

β) Του άρθρου 48 του Ν. 2218/94. 

γ) Του Π.Λ. 276/1995. 

2. Την αριθ. 4/96 απόφαση του Διοικητικού Συμβουλίου 
του Συμβουλίου περιοχής της εδαφικής περιφέρειας πε¬ 
ρί ψηφίσεως ΟΕΥ. 

3. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 8 του Ν. 2307/95 που διατυπώθηκε 
στο αριθ. 13/96 πρακτικό αυτού. 

4. Όλα τα στοιχεία του φακέλλου καθώς και τις ανάγκες 
σε προσωπικό του παραπάνω Συμβουλίου περιοχής, α¬ 
ποφασίζουμε: 

Εγκρίνουμε την αριθ. 4/96 απόφαση του Διοικητικού 
Συμβουλίου, του Συμβουλίου περιοχής της 10ης εδαφι¬ 
κής περιφέρειας του Νομού μας περί ψηφίσεως του Ορ¬ 
γανισμού Εσωτερικής Υπηρεσίας ορίζεται στην απόφαση 
αυτή ώστε η διάρθρωση των θέσεων των υπηρεσιών του 
να έχει ως εξής: 

Άρθρο 1 ο 

Η Υπηρεσία του Συμβουλίου Περιοχής Επιπέδου Διεύ¬ 
θυνσης, αποτελείται από: 

α) Το τμήμα Διοικητικών - Οικονομικών Υπηρεσιών και 
παροχής Υπηρεσιών προς τους πολίτες. 

β) Το τμήμα Προγραμματισμού και Τεχνικής Υποστήρι¬ 
ξης· 

Άρθρο 2ο 

Βασική Διάρθρωση Υπηρεσιών 

Ά Διεύθυνση Υπηρεσιών. 

Προϊστάμενος Υπηρεσιών Συμβουλίου Περιοχής. 

Β' Τμήμα Διοικητικών - Οικονομικών Υπηρεσιών και πα¬ 
ροχής Υπηρεσιών προς τους πολίτες. 

1. Προϊστάμενος Τμήματος. 

2. Γ ραφείο Διοικητικού - Οικονομικού. 

3. Γ ραφείο Καθαριότητας. 

Γ Τμήμα Προγραμματισμού και Τεχνικής Υποστήριξης. 

1. Προϊστάμενος Τμήματος. 

2. Γ ραφείο Προγραμματισμού και Ανάπτυξης. 

3, Γραφείο Τεχνικής Υποστήριξης. 

4, Γ ραφείο Προστασίας Περιβάλλοντος και Δημόσιας 
Υγείας. 

Άρθρο 3ο 

Η Οργανική Σύνθεση και η κατανομή των θέσεων του 
προσωπικού του Σ.Π. είναι η πιο κάτω: 

ΜΟΝΙΜΟ ΠΡΟΣΩΠΙΚΟ: 

ΚΑΤΗΓΟΡΙΑ Π.Ε. (Πανεπιστημιακής Εκπαίδευσης) 

1) Κλάδος ΠΕΙ Διοικητικός 

Μία θέση στους βαθμούς Δ-Α. 

2) Κλάδος ΠΕ3 Πολιτικών Μηχανικών 

Μία θέση στους βαθμούς Δ-Α. 

3) Κλάδος Π Ε9 Γεωπόνων 

Μία θέση στους βαθμούς Δ-Α. 


4) Κλάδος ΠΕ4 Αρχιτεκτόνων Μηχανικών 
Μία θέση στους βαθμούς Δ-Α. 

5) Κλάδος ΠΕ7 Χημικών Μηχανικών 
Μία θέση στους βαθμούς Δ-Α. 

ΚΑΤΗΓΟΡΙΑΤΕ (Τεχνολογικής Εκπαίδευσης) 

1) Κλάδος ΤΕ5 Τεχνολόγων Τοπογράφων Μηχανικών 
Μία θέση στους βαθμούς Δ-Α. 

2) Κλάδος ΤΕ19 Πληροφορικής 
Μία θέση στους βαθμούς Δ-Α. 

3) Κλάδος ΤΕ 17 Διοικητικών - Λογιστών 
Μία θέση στους βαθμούς Δ-Α. 

4) Κλάδος ΤΕ 11 Εποπτών Δημόσιας Υγείας 
Μία θέση στους βαθμούς Δ-Α. 

5) Κλάδος ΤΕ4 Τεχνολόγων μηχανολόγων μηχανικών 
Μία θέση στους βαθμούς Δ-Α. 

ΚΑΤΗΓΟΡΙΑ ΔΕ (Δευτεροβάθμιας Εκπαίδευσης) 

1) Κλάδος ΔΕΙ Διοικητικός 
Τέσσερις θέσεις στους βαθμούς Δ-Α. 

2) Κλάδος ΔΕ 14 Ελεγκτών εσόδων - εξόδων Ο.Τ.Α. 

Μία θέση στους βαθμούς Δ-Α. 

3) Κλάδος ΔΕ24 Ηλεκτρολόγων 
Μία θέση στους βαθμούς Δ-Α. 

4) Κλάδος ΔΕ29 Οδηγών Αυτοκινήτων 
Τρεις θέσεις στους βαθμούς Δ-Α. 

5) Κλάδος ΔΕ30 Τεχνίτης - Υδραυλικός 
Μία θέση στους βαθμούς Δ-Α. 

6) Κλάδος ΔΕ28 Χειριστών μηχανημάτων έργων 
Μία θέση στους βαθμούς Δ-Α. 

ΚΑΤΗΓΟΡΙΑ ΥΕ Ο/ποχρεωτική Εκπ/σης) 

1) Κλάδος ΥΕ16 Προσωπικού Καθαριότητας 
Πέντε θέσεις στους βαθμούς Ε-Β. 

2) Κλάδος ΥΕ1 Κλητήρων - Θυρωρών - Γ ενικών καθηκό¬ 
ντων 

Μία θέση στους βαθμούς Ε-Β. 

Άρθρο 4ο 

Τα προσόντα διορισμού που απαιτούνται κατά κατηγο¬ 
ρία κλάδο και ειδικότερα καθορίζονται σύμφωνα με τις 
διατάξεις του Ν. 1188/81, Ν. 2218/94, Ν. 2190/94, Π.Δ. 
37α/87 όπως επεκτάθηκε με το Π.Δ. 22/90. 

Άρθρο 5ο 

Γιατο διορισμό, τα καθήκοντα, τους περιορισμούς, τον 
χρόνο εργασίας, την αστική ευθύνη, τα δικαιώματα, τις υ¬ 
πηρεσιακές μεταβολές, τις ηθικές αμοιβές, τα πειθαρχικά 
αδικήματα, τις ποινές, τη λύση της υπαλληλικής σχέσης 
των από τον οργανισμό αυτό προβλεπομένων υπαλλή¬ 
λων, διέπανται από τις διατάξεις των Ν. 1188/81, Ν. 
1586/86, Ν. 2190/94. 

Άρθρο 6ο 

1. Οι αρμοδιότητες που καθορίζονται από τον Ο.Ε.Υ. θα 
ασκούνται από τη Δ/νση, τα Τ μήματα και τα Γ ραφεία. 

2. Η κατανομή του προσωπικού στις υπηρεσίες και στη 
Δ/νση θα αποφασίζεται από τον Πρόεδρο του Σ.Π. σύμ¬ 
φωνα με τις ανάγκες και μετά από συνεργασία με τον 
Προϊστάμενο των Υπηρεσιών. 

3. Η κατανομή του προσωπικού στα Τμήματα και Γρα¬ 
φεία θα αποφασίζεται από τον Προϊστάμενο Υπηρεσιών 
σε συνεργασία με τον Πρόεδρο του Σ.Π. 

Άρθρο 7ο 

1. Τον Προϊστάμενο Υπηρεσιών του Σ.Π., που απουσιά- 

ζει ή κωλύεται αναπληρώνει ένας από τους Προϊσταμέ¬ 
νους τμημάτων τον οποίο ορίζει ο Πρόεδρος του Σ.Π. 

Σε περίπτωση που δεν ορισθεί αναπληρωτής, τον Προϊ¬ 
στάμενο αναπληρώνει στα καθήκοντάτου ο ανώτερος κα¬ 
τά βαθμό προϊστάμενος τμήματος και επί ομοιοβάθμων ο 
προϊστάμενος τμήματος που έχει τα περισσότερα χρόνια 
υπηρεσίας στο βαθμό με την προϋπόθεση ότι ανήκει σε 
κλάδο του οποίου οι υπάλληλοι προβλέπεται ότι μπορούν 
να προΐστανται του Σ. Π. 

2. Τον Προϊστάμενο τμήματος όταν απουσιάζει ή κω¬ 
λύεται αναπληρώνει ο ανώτερος κατά βαθμό υπάλληλος 
που υπηρετεί στο ίδιο τμήμα και αν υπηρετούν περισσό¬ 
τεροι υπάλληλοι με τον ίδιο βαθμό, αυτός που ορίζεται α¬ 
πό τον προϊστάμενο υπηρεσιώντου Σ.Π. 

Άρθρο 8ο 

Προϊστάμενοι δ/νσης καιτμημάτων κ.λπ. των οργανικών 
μονάδων τοποθετούνται υπάλληλοι σύμφωνα με τις δια¬ 
τάξεις του 2190/94. 

α) Η επιλογή Προϊσταμένου του Τμήματος Διοικητικών 
- Οικονομικών Υπηρεσιών, θα γίνεται από υπαλλήλους 
κλάδου ΠΕΙ, ή ΤΕ17ή ΤΕ19. 

β) Η επιλογή Προϊσταμένου του Τμήματος Προγραμ¬ 
ματισμού και Τεχνικής Υποστήριξης, θα γίνεται από υ¬ 
παλλήλους κλάδου ΠΕ3 ή ΠΕ9 ή ΠΕ4 ή ΠΕ7 ή ΤΕ5 ή ΤΕ11 
ήΤΕ4. 

γ) Η επιλογή του προϊσταμένου Υπηρεσιώντου Σ.Π. θα 
γίνεται από υπαλλήλους κλάδων ΠΕΙ ή ΠΕ3 ή ΠΕ9 ή ΠΕ4 
ήΠΕ7. 

δ) Όσοι επιλέγονται Προϊστάμενοι Τμημάτων και ο 
Προϊστάμενος Υπηρεσιών, σύμφωνα με την εκάστοτε νό¬ 
μιμη διαδικασία τοποθετούνται με απόφαση του Προέ¬ 
δρου του Σ.Π. σε αντιστοίχου επιπέδου οργανικές μονά¬ 
δες και για χρονικό διάστημα που προβλέπουν οι εκάστο¬ 
τε ισχύουσες διατάξεις. 

Άρθρο 9ο 

Οι αρμοδιότητες και τα καθήκοντα των υπηρεσιών ορί¬ 
ζονται ως εξής: 

Ά. ΠΡΟΪΣΤΑΜΕΝΟΣ ΔΙΕΥΘΥΝΣΗΣ (ΥΠΗΡΕΣΙΩΝ) 
α) Προΐσταταιτων Υπηρεσιώντου Σ.Π. και επιβλέπει γε¬ 
νικά τη συνολική πορεία των υποθέσεωντου Σ.Π. 

β) Επιβλέπει, μεριμνά, συντονίζει και φροντίζει για τη 
σωστή λειτου ργι'α των Τ μημάτων. 

γ) Συνεργάζεται με τους Προϊσταμένους Τμημάτων α¬ 
πό τους οποίους ενημερώνεται για την πορεία των εργα- 
σιώντους και δίδει κατευθύνσεις ή λύσεις γιαταχύτερη υ¬ 
λοποίηση. 

δ) Παραλαμβάνει και χρεώνει αντίστοιχα για κάθε Τμή¬ 
μα την αλληλογραφία που απευθύνεται προς το Σ.Π. Θέ¬ 
τει υπόψη του Προέδρου του Σ.Π. τα ειδικότερης σημα¬ 
σίας έγγραφα αυτής και μετά τα διαβιβάζει στα αρμόδια 
Τμήματα, ενώ παρά/Ληλα παρακολουθεί και ελέγχει την 
συνέπεια διεκπεραίωσης των εργασιών. 

ε) Αναθέτει σε οποιοδήποτε Τμήμα ή Γ ραφείο, ανεξάρ¬ 
τητα από αρμοδιότητα, τυχόν έκτακτες υπηρεσίες απα¬ 
ραίτητες για την εύρυθμη λειτουργία του Σ.Π. 

στ) Ελέγχει το προσωπικό για την εκτέλεση των καθη¬ 
κόντων του, αναθέτει δε όταν υπάρχει ανάγκη, μετά από 
έγκριση του Προέδρου του Σ.Π., σ’ οποιονδήποτε απ’ αυ¬ 
τούς, κάθε έκτακτη εργασία, εφόσον εντάσσεται στο ου- 
σιασπκό περιεχόμενο του τμήματός του. 


ζ) Εισηγείται στον Πρόεδρο του Σ.Π. για την κατανομή 
και την τοποθέτηση κατά Γ ραφείο του προσωπικού (προ¬ 
σλήψεις κ.λπ.). 

η) Μεριμνά για τη μελέτη των θεμάτων, εκσυγχρονι¬ 
σμού του τρόπου και των μεθόδων εργασίας των διάφο¬ 
ρων υπηρεσιώντου Σ.Π., για τη σύνταξη μελετών οικονο¬ 
μικής ανάπτυξης του Σ.Π., για τη σκοπιμότητα δημιουρ¬ 
γίας ή συμμετοχής σε επιχειρήσεις κ.λπ. 

θ) Υπογράφει αποφάσεις ύστερα από εξουσιοδότηση 
του Προέδρου και τα υπηρεσιακά έγγραφα. 

ι) Παρίσταται στις συνεδριάσεις των συλλογικών οργά- 
νωντου Σ.Π. και ανατττύσσει τις απόψεις του. 

ια) Εισηγείται τα θέματα της αρμοδιότητάς του στον 
Πρόεδρο, υπογράφοντας τις σχετικές εισηγήσεις. 

ιβ) Συντάσσει τις ετήσιες εκθέσεις αξιολόγησης για 
τσυς Προϊσταμένους των Τμημάτων και διατυπώνει τη 
γνώμη του σε δεύτερο βαθμό στις υπηρεσιακές εκθέσεις 
των υπολοίπων υπαλλήλων οι οποίοι συντάσσονται από 
τους Προϊσταμένους των Τ μημάτων. 

ιγ) Δέχεται τους αιρετούς του Σ.Π. και τους πολίτες και 
παρέχει σ’ αυτούς όσες πληροφορίες επιτρέπεται από τις 
κείμενες διατάξεις και είναι υποχρεωμένος να βρίσκεται 
στη θέση του κατά τις ώρες υποδοχής του κοινού, για την 
επίλυση των τυχόν μεταξύ αυτών και των υπηρεσιών τσυ 
Σ.Π. διαφορών. 

Β. ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ ΚΑΙ ΠΑΡΟΧΗΣ ΥΠΗΡΕΣΙΩΝ ΠΡΟΣ ΤΟΥΣ ΠΟΛΙ¬ 
ΤΕΣ 

1. Προϊστάμενος Τμήματος 

α) Επιμελείται για την κατά τον καλύτερο τρόπο κατα¬ 
νομή των εργασιών στο τμήμα.Παραλαμβάνει την αλλη¬ 
λογραφία που αφορά το τμήμα, τη χαρακτηρίζει και τη 
διανέμει προς ενέργεια στα αρμόδια Γ ραφεία. 

β) Εισηγείται στη Δ/νση Υπηρεσιώντου Σ.Π. για διάφο¬ 
ρα αντικείμενα που κρίνει ση μαντικά και γενικά συντονίζει 
την όλη εργασία του προσωπικού που υπάγεται στο τμή¬ 
μα αυτό. 

γ) Εκτελείτις εντολές του Προϊσταμένου Υπηρεσιών, ει- 
σηγείται σ’ αυτόν τις υποθέσειςτης αρμοδιότητάς του, υ¬ 
ποβάλλει δε σ’ αυτόν τις υπηρεσιακές εκθέσεις και σημει¬ 
ώματα για την πορεία των εργασιών του τμήματος καθώς 
και των υποθέσεων πσυ εκκρεμούν. 

δ) Συντάσσει τις εκθέσεις αξιολόγησης των υπηρετού- 
ντων υπαλλήλων τις οποίες στην συνέχεια υποβάλλει 
στον Προϊστάμενο Υπηρεσιών για περαιτέρω κρίση. 

ε) Προσυπογράφει την αλληλογραφία του τμήματός 
του, συντάσσοντας προσωπικά τα σημαντικότερα έγγρα¬ 
φα και καθίσταται υπεύθυνος για τη νομιμότητα της ενέρ¬ 
γειας και την ακρίβεια των αναφερομένων σ’ αυτά πραγ¬ 
ματικών περιστατικών. 

στ) Βεβαιώνει την εργασία του προσωπικού που υπηρε¬ 
τεί στο τμήμα του. 

ζ) Επιβλέπει για τη διεκπεραίωση και αρχειοθέτηση των 
εγγράφων. 

η) Εισηγείται στην Εκτελεστική Επιτροπή του Σ.Π. τα α¬ 
παραίτητα οικονομικά στοιχεία για τη σύνταξη του σχεδί¬ 
ου του προϋπολογισμού εσόδων - εξόδων του Σ.Π., επο¬ 
πτεύει και παρακολουθεί την πορεία εκτέλεσης αυτού και 
έχει την ευθύνη τηρήσεως των διατάξεων που διέπουν 
την οικονομική και λογιστική λειτουργία του Σ.Π. Εισηγεί- 
ται για τροποποιήσεις και αναμορφώσεις του Π ροϋπολο- 

γισμού με την εγγραφή νέων εσόδων και έκτακτων πιστώ¬ 
σεων και φροντίζει για την έκδοση των σχετικών αποφά¬ 
σεων για τη διάθεση των πιστώσεων του προϋπολογι¬ 
σμού. 

θ) Παρακολουθεί και ελέγχει την έγκαιρη βεβαίωση των 
φόρων, τελών και δικαιωμάτων και των εισπράξεων αυ¬ 
τών. 

ι) Παρακολουθεί την οικονομική κατάσταση του Σ.Π. και 
προτείνει μέτρα για την αύξηση των εσόδων του. 

ια) Παρακολουθεί και ελέγχει τα χρηματικά εντάλματα 
να είναι νόμιμα και σύμφωνα με τις ισχύουσες διατάξεις 
και κάθε πληρωμή δαπάνης να γίνεται στον πραγματικό 
δικαιούχο ή νόμιμο πληρεξούσιο. 

ιβ) Μεριμνά για την εκτέλεση κάθε εργασίας που αφορά 
την κατ' εφαρμογή των κειμένων διατάξεων επιβολή, κα¬ 
τάργηση, μείωση ή αύξηση των φόρων,τελών και δικαι- 
μάτωντου Σ.Π. 

ιγ) Δέχεται τους αιρετούς καιτους πολίτες του Σ.Π. και 
παρέχει σ’ αυτούς όσες πληροφορίες επιτρέπεται από τις 
κείμενες διατάξεις και είναι υποχρεωμένος να βρίσκεται 
στη θέση του κατά τις ώρες υποδοχής του κοινού. 

2. Γραφείο Διοικητικού - Οικονομικού, 
α) Τηρεί πρωτόκολλο εισερχομένων και εξερχομένων 
εγγράφων, το οποίο διεκπεραιώνει στις αρμόδιες υπηρε¬ 
σίες. 

β) Αναλαμβάνει τη δακτυλογράφηση και διεκπεραίωση 
της αλληλογραφίας των Υπηρεσιών του Σ.Π. 

γ) Διεξάγει την προσωπική αλληλογραφία του Προέ¬ 
δρου του Σ.Π. και τηρεί το αρχείο αυτής, καθώς και τηρεί 
ημερολόγιο των προσωπικών επαφών του Προέδρου ε¬ 
ντός και εκτός του Σ.Π. 

δ) Τηρεί γενικό αρχείο εγγράφων που καταχωρούνται 
τα πρωτότυπα των εισερχομένων εγγράφων καθώς και τα 
αντίστοιχα των εξερχομένων. 
ε) Τηρεί αρχείο εξωτερικών συνεργατών, 
στ) Τηρεί το μητρώο και τον ατομικό φάκελο του προ¬ 
σωπικού του Σ.Π. με συνεχή καταγραφή των μεταβολών 
τους. 

ζ) Παρέχει κάθε φύσης γραμματειακής υποστήριξης 
γιατις ανάγκες του Σ.Π. (δακτυλογράφηση, αναπαραγω¬ 
γή κειμένων, κ.λπ.). 

η) Φροντίζει για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

θ) Παραλαμβάνει τον ημερήσιο και περιοδικό τύπο, κα¬ 
θώς και όλα τα έντυπα που αποστέλλονται στο Σ.Π. και ε¬ 
πιμελείται της καθημερινής αποδελτίωσής τους. 

ι) Φροντίζει και παρέχει υπηρεσίες για την οργάνωση 
εκδηλώσεων πσλιτιστικού χαρακτήρα (εορτές, συσκέ¬ 
ψεις, συγκεντρώσεις, ημερίδες κ.λπ.), σε συνεργασία με 
τον Π ρόεδρο του Σ.Π,, καθορίζει και επιβλέπει την εφαρ¬ 
μογή των προγραμμάτων, ενημερώνει τον Πρόεδρο για 
τις τελετές που οργανώνουν άλλοι φορείς και για τις εν 
γένει κοινωνικές υποχρεώσεις που απορρέουν από τη θέ¬ 
ση του. 

ια) Εκδίδει σχετικές βεβαιώσεις και πιστοποιητικά του 
προσωπικού για την υπηρεσιακή του κατάσταση. 

ιβ) Φροντίζει και παρακολουθεί τη μεταφορά των μαθη¬ 
τών με σχολικά λεωφορεία. 

ιγ) Παρέχει υπηρεσίες που αφορούν στην αστική και δη¬ 
μοτική κατάσταση των πολιτών. 

ιδ) Παρέχει υπηρεσίες που αφορούν στη χορήγηση α¬ 
δειών λειτουργίας καταστημάτων κ.λπ. 
ιε) Εκτελείτηνταμιακή υπηρεσίατου Σ.Π. καθώς καιτων 


ΟΤΑ - μελών του, εφ’ όσον ανατεθεί στο ΣΠ αυτή η αρμο¬ 
διότητα, από τους ΟΤΑ - μέλη. 

ιστ) Καταρτίζει σε συνεργασία με τις αρμόδιες υπηρε¬ 
σίες του Σ.Π. του προϋπολογισμού εσόδων - εξόδων και 
τον υποβάλλει έγκαιρα αρμοδίως. 

κ) Παρακολουθεί την πορεία εκτέλεσης του προϋπολο¬ 
γισμού εισηγείταιτην αναμόρφωσή του, την εγγραφή νέ¬ 
ων εσόδων και τη χορήγηση συμπληρωματικών πιστώσε¬ 
ων. 

κα) Συγκεντρώνει και συντάσσει στο Μηχανογραφικό 
σύστημα όλα τα στοιχεία του προϋπολογισμού. 

κβ) Παρακολουθεί την πορεία των εξόδων και ενημερώ¬ 
νει εγκαίρως τις αρμόδιες υπηρεσίες για τη σύνταξη εκ¬ 
θέσεων δαπανών, όταν οι εγκεκριμένες απορροφούνται. 

κγ) Τηρεί αρχείο ετήσιων απολογιστικών εσόδων - εξό¬ 
δων του Σ.Π. σύμφωνα με τα απολογιστικά στοιχεία που 
συντάσσει το Ταμείο. 

κδ) Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούν στο Σ.Π. 
και είναι χρήσιμα για τις προβλέψεις του προϋπολογι¬ 
σμού. 

κε) Παρακολουθεί τα εγκεκριμένα δάνεια του Σ.Π. και 
τηρεί πίνακες ετησίως τοκοχρεωλυτικών δανείων για κά¬ 
θε περίπτωση ενημερώνοντας πάντοτε το Ταμείο του Σ. Π. 

κστ) Τηρεί κτηματολόγιο όλωντων κτησμάτων που ανή¬ 
κουν στην κυριότητα του Σ.Π. και μεριμνά για τη συγκέ¬ 
ντρωση των τίτλων της ακίνητης και κοινόχρηστης περι¬ 
ουσίας του Σ.Π. 

λ) Μεριμνά για την ολοκλήρωση κάθε εργασίας για την 
απόκτηση κληροδοσιών και δωρεών ακινήτων και τηρεί το 
σχετικό αρχείο. 

λα) Επιμελείται της ασφάλισης των κινητών και ακίνη¬ 
των του Σ.Π. 

λβ) Φροντίζει για την υπογραφή των Χρηματικών Ε¬ 
νταλμάτων από τον Πρόεδρο, την καταχώρησή τους στο 
μηχανογραφικό σύστημα και την αρχειοθέτηση των ΧΕΠ 
με τα δικαιολογητικάτους. 

λγ) Συσχετίζει κάθε δαπάνη με τυχόν προηγούμενη ό¬ 
μοια και παρακολουθεί την ύπαρξη σχετικής πίστωσης 
για τη δυνατότητα έκδοσης ΧΕΠ. 

λδ) Ασχολείται για την προμήθεια πάσης φύσης υλικού, 
εκτός του υλικού των έργων, που είναι απαραίτητο για τις 
υπηρεσίεςτου Σ.Π. και προσπαθεί να επιτυγχάνει τη συμ- 
φερότερη τιμή με την παρακσλούθηση των τιμών της α¬ 
γοράς, χωρίς να παραγνωρίζει την ποιότητα του προς 
προμήθεια υλικού. 

λε) Μεριμνά για την έκδοση των σχετικών εντολών προ¬ 
μηθειών, τη σύνταξη των πρωτοκόλλων παραλαβής του 
πάσης φύσεως υλικού των έργων και την υπογραφή τους 
από τις αντίστοιχες επιτροπές παραλαβής, τη φύλαξη του 
υλικού στην αποθήκη του Σ.Π. και την καταχώρησή του 
στα οικεία βιβλία αποθήκης. 

λστ) Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

μ) Εισηγείται την εκποίηση ή την καταστροφή του ά¬ 
χρηστου ή παλαιού υλικού και τη διαγραφή του από τα α¬ 
ντίστοιχα βιβλία. 

μα) Μεριμνά για την έγκαιρη ανανέωση των υλικών που 
πρόκειται να εξαντληθούν. 

μβ) Διαβιβάζει στο Γ ενικό Χημείο του Κράτους για έλεγ¬ 
χο και αξιολόγηση τα είδη για τα οποία υπάρχουν ειδικοί 
όροι στις σχετικές συμβάσεις, 
μγ) Διεξάγει δημοπρασίες ή πρόχειρους διαγωνισμούς. 


9244 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

μδ) Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθεσμίες, 
και την επιβολή ποινικής ρήτρας σε περίπτωση εκπροθέ¬ 
σμων παραδόσεων όπως καθορίζεται στις συμβάσεις ή 
τις διακηρύξεις. 

με) Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

μστ) Ελέγχει τους χρηματικούς τίτλους που διαβιβάζο¬ 
νται στο Ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακτέων εσόδων. 

ν) Ενεργεί πριν από κάθε χρηματική κατάθεση εκ μέ¬ 
ρους των εισπρακτόρων, έλεγχο των διπλοτύπων εισπρά¬ 
ξεων, παραλαμβάνει τις εισπράξεις κ.λπ. 

να) Εκδίδει τα γραμμάτια εισπράξεως των διαφόρων ε¬ 
σόδων. 

νβ) Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

νγ) Επιμελείται την αναγκαστική είσπραξη των οφειλών 
και τηρεί τα από το νόμο προβλεπόμενα βιβλία καταχω- 
ρήσεως κατασχέσεων κ.λπ. 

νδ) Μεριμνά για την απόδοση των υπέρ τρίτων κρατή¬ 
σεων και τηρεί όλα τα απαραίτητα για το σκοπό αυτό βι¬ 
βλία. 

νε) Μεριμνά και ελέγχει την είσπραξη τελών και εισφο¬ 
ρών του Σ. Π. 

νστ) Τηρεί όλα τα από το νόμο προβλεπόμενα λογιστικά 
βιβλία εσόδων κ.λπ. 

ξ) Συντάσσει τις μισθολογικές καταστάσεις όλων των 
εργαζομένων στο Σ.Π. και φροντίζει για τη μισθοδοσία 
τους. 

ξα) Εκδίδει βεβαιώσεις αποδοχής για κάθε χρήση και 
βεβαιώσεις για την Εφορία στο τέλος κάθε χρόνου. 

ξβ) Αναλαμβάνει κάθε νέα αρμοδιότητα που του ανατί¬ 
θεται από τον Πρόεδρο του Σ.Π. ή τον Προϊστάμενο Υπη¬ 
ρεσιών και η οποία δεν αναφέρεται στα παραπάνω αλλά 
εντάσσεται στο ουσιαστικό περιεχόμενο του τμήματος. 

3. Γραφείο Καθαριότητας 

α) Φροντίζει για την αποκομιδή των απορριμμάτων, την 
μεταφορά και την διάθεσή τους. 

β) Φροντίζει για τον καθαρισμό κοινοχρήστων χώρων 
(ακτές, πλατείες, ρείθρων κ.λπ.). 

γ) Τοποθετεί κάδους για προσωρινή αποθήκευση των α- 
πορριμάτων. 

δ) Καθορίζει σε συνεργασία με τα γραφεία του τμήμα¬ 
τος Τεχνικής Υποστήριξης το πρόγραμμα αποκομιδής α¬ 
πορριμμάτων από τους Ο.Τ.Α. του Σ.Π., τα δρομολόγια 
των απορριμματοφόρων κ.λπ. 
ε) Μεριμνά για την καθαριότητα νησίδων και ρείθρων, 
στ) Μεριμνά για τη στελέχωση όλων των μηχανημάτων 
(απορριμματοφόρα κ.λπ.) με το κατάλληλο προσωπικό. 

ζ) Συνεργάζεται με τα Γ ραφεία Προστασίας περιβάλλο¬ 
ντος και Τεχνικής Υποστήριξης και προτείνει μέτρα βελ¬ 
τίωσης και σωστής λειτουργίας της καθαριότητας. 

η) Αναλαμβάνει κάθε άλλη αρμοδιότητα που του ανατί¬ 
θεται από τον Πρόεδρο του Σ.Π. ή τον Προϊστάμενο Υπη¬ 
ρεσιών και η οποία δεν αναφέρεται στα παραπάνω αλλά 


εντάσσεται στο ουσιαστικό περιεχόμενο του Γ ραφείου. 

Γ. ΤΜΗΜΑ ΠΡΟΓΡΑΜΜΑΤΙΣΜΟΥ ΚΑΙ ΤΕΧΝΙΚΗΣ Υ¬ 
ΠΟΣΤΗΡΙΞΗΣ. 

1. Προϊστάμενος Τμήματος. 

α) Επιμελείται για την κατά τον καλύτερο τρόπο κατα¬ 
νομή των εργασιών στο τμήμα. Παραλαμβάνει την αλλη¬ 
λογραφία που αφορά το τμήμα, τη χαρακτηρίζει και τη 
διανέμει προς ενέργεια στα αρμόδια γραφεία. 

β) Εισηγείται στη Δ/νση Υπηρεσιών του Σ.Π. για διάφο¬ 
ρα αντικείμενα που κρίνει σημαντικά και γενικά συντονίζει 
την όλη εργασία του προσωπικού που υπάγεται στο τμή¬ 
μα αυτό. 

γ) Εκτελείτις εντολές του Προϊσταμένου Υπηρεσιών και 
υποβάλλει σ' αυτόν υπηρεσιακές εκθέσεις και σημειώμα¬ 
τα για την πορεία των εργασιών του τμήματος καθώς και 
των υποθέσεων που εκκρεμούν. 

δ) Συντάσσει τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλει στον 
Προϊστάμενο Υπηρεσιών για κρίση. 

ε) Προσυπογράφει την αλληλογραφία του τμήματός 
του, συντάσσοντας προσωπικά τα σημαντικότερα έγγρα¬ 
φα και καθίσταται υπεύθυνος για τη νομιμότητα της ενέρ¬ 
γειας και την ακρίβεια των αναφερομένων σ’ αυτά πραγ¬ 
ματικών περιστατικών. 

στ) Βεβαιώνει την εργασία του προσωπικού που υπηρε¬ 
τεί στο τμήματου. 

ζ) Επιβλέπει για τη διεκπεραίωση και αρχειοθέτηση των 
εγγράφων. 

η) Συγκεντρώνει τις ανάγκες του Σ.Π. και τα απαιτούμε- 
να στοιχεία για τη σύνταξη προγραμμάτων (Εθνικών και 
Κοινοτικών) και προγραμμάτων εκτελεστέων έργων και 
προτείνει στο Δ.Σ. 

θ) Τηρεί τα στατικστικά και οικονομικά στοιχεία εκτέλε¬ 
σης έργων και προγραμμάτων και φροντίζει γαι την έ¬ 
γκαιρη εκτέλεσή τους. 

ι) Ασκεί τις κατά νόμο αρμοδιότητες του Προϊσταμένου 
της επιβλέπουσας υπηρεσίας των εκτελεστέων έργων 
(θεωρεί τις μελέτες, τους συγκριτικούς πίνακες, τελικές 
επιμετρήσεις κ.λπ.). 

ια) Παρακολουθεί την κανονική απορρόφηση των πι- 
στώσεωντουΣ.Π. 

ιβ) Δέχεται τους αιρετούς και τους πολίτες του Σ.Π. και 
παρέχει σ’ αυτούς όσες πληροφορίες επιτρέπεται από τις 
κείμενες διατάξεις, και είναι υποχρεωμένος να βρίσκεται 
στη θέση του κατά τις ώρες υποδοχής του κοινού. 

2. Γραφείο Προγραμματισμού και Ανάπτυξης 
Αρμοδιότητες του Γ ραφείου είναι; 
α) Η μελέτη, συγκέντρωση, επεξεργασία και τήρηση 
στατιστικών στοιχείων για την οικονομική, κοινωνική και 
πολιτιστική κατάσταση της Εδαφικής Περιφέρειας του 
Σ.Π. 

β) Η διερεύνηση των αναπτυξιακών δυνατοτήτων ή πε¬ 
ριορισμών του Σ.Π. 

γ) Η παρακολούθηση των προγραμμάτων που αφορούν 
στην κοινωνική και πολιτιστική ανάπτυξη και βελτίωση της 
ποιότητας ζωής. 

δ) Η κατάρτιση των μεσοχρόνιων προγραμμάτων του 
Σ.Π. 

ε) Η διατύπωση προτάσεων και η κατάρτιση προγραμ¬ 
μάτων για χρηματοδότησή τους από το Πρόγραμμα Δη¬ 
μοσίων Επενδύσεων και άλλα Εθνικά και Κοινοτικά προ¬ 
γράμματα. 

στ) Η κατάρτιση μεσοχρόνιων και ετήσιων τοπικών ανα¬ 
πτυξιακών προγραμμάτων. 

ζ) Η συλλογή, αξιολόγηση, ιεράρχηση και τεχνική επε¬ 
ξεργασία προτάσεων των Ο.Τ.Α. του Σ.Π. που αφορούν 
παραγωγικές επενδύσεις. 

η) Η διαχείριση και αξιοποίηση Κοινοτικών προγραμμά¬ 
των και πρωτοβουλιών που αφορούν το Σ.Π. 

θ) Επίσης το Γραφείο μεριμνά για την προστασία του 
περιβάλλοντος (φυσικού και ανθρωπογενούς) καθώς και 
για την προστασία και ανάδειξη των φυσικών πόρων της 
περιοχής του Σ.Π. (βιότοποι, μνημεία κ.λπ.) σε συνεργα¬ 
σία και με τα Γραφεία Τεχνικής Υποστήριξης και Καθα¬ 
ριότητας. 

ι) Αναλαμβάνει κάθε νέα αρμοδιότητα που του ανατίθε¬ 
ται από τον Πρόεδρο του Σ.Π. ή τον Προϊστάμενο Υπηρε¬ 
σιών και η οποία δεν αναφέρεται στα παραπάνω αλλά ε¬ 
ντάσσεται στο ουσιαστικό περιεχόμενο του τμήματος. 

3. Γ ραφείο Τεχνικής Υποστήριξης 
α) Ασκεί την τεχνική υπηρεσία του Σ.Π. 
β) Μεριμνά για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοι¬ 
νωνικού, εξοπλισμού, καθώς και δημοτικών/κοινοτικών 
έργων εφ' όσον ανατεθούν από τους ΟΤΑ-μέλη του ΣΠ. 

γ) Συντάσσει συγγραφές, διακηρύξεις και προσκλήσεις 
για την εκδήλωση ενδιαφέροντος όταν πρόκειται για ανα¬ 
θέσεις μελετών, παρακολουθεί και επιβλέπει την πορεία 
εκτέλεσης των μελετών και έργων. 

δ) Συντάσσει προμελέτες, μελέτες, προκαταρκτικές εκ¬ 
θέσεις και σχεδιαγράμματα που αφορούντεχνικά θέματα 
και έργα του Σ.Π. 

ε) Μεριμνά για τις αναθέσεις των έργων του Σ. Π. και την 
εκτέλεσή τους. 

στ) Τηρεί αρχείο σχετικών με τη σύνταξη μελετών δια¬ 
τάξεων και το ενημερώνει συνεχώς. 

ζ) Συγκεντρώνει στατιστικό υλικό και συντάσσει στατι¬ 
στικούς πίνακες και διαγράμματα. 

η) Συντηρεί τους δημοτικούς και κοινοτικούς δρόμους 
του Σ.Π. 

θ) Μεριμνά για την υλοποίηση του πολεοδομικού σχε- 
διασμού στα πλαίσια των εγκεκριμένων Ζ.Ο.Ε. ήτων Ειδι¬ 
κών Χωροταξικών Μελετών και τηρεί τα δεδομένα του 
Κτηματολογίου της περιοχής τους, όπως αυτά προκύ- 
τπουναπότο συνολικό σχεδιασμό καιτη διαχείριση του Ε¬ 
θνικού Κτηματολογίου. 

ια) Μεριμνά για τη συντήρηση έργων και οχημάτων του 
Σ.Π. 

ιβ) Μεριμνά για την απαλλοτρίωση ακινήτων, 
ιγ) Επιμελείται για τη συντήρηση του φωτισμού των 
Ο.Τ.Α. του Σ.Π. (αλλαγή λαμπτήρων, συντήρηση φωτιστι¬ 
κών σωμάτων κ.λπ.), καθώς και για την κανονική λειτουρ¬ 
γία κάθε ηλεκτρολογικής εγκατάστασης του Σ.Π., εφό¬ 
σον ανατεθεί αυτή η αρμοδιότητα από ΟΤΑ-μέλη στο Σ.Π. 


ιδ) Επιμελείται για τη συντήρηση και επισκευή των υ¬ 
δραυλικών εγκαταστάσεων των Ο.Τ.Α. του Σ.Π. (κοινοτι¬ 
κά κτίρια και εγκαταστάσεις, συντριβάνια, εγκαταστάσεις 
ύδρευσης κ.λπ.), εφόσον ανατεθεί στο ΣΠ από ΟΤΑ-μέλη. 

ιε) Αναλαμβάνει κάθε νέα αρμοδιότητα που του ανατί¬ 
θεται από τον Πρόεδρο του Σ.Π. ή τον Προϊστάμενο Υπη¬ 
ρεσιών και η οποία δεν αναφέρεται στα παραπάνω αλλά 
εντάσσεται στο ουσιαστικό περιεχόμενο του τμήματος. 

4. Γραφείο Προστασίας Περιβάλλοντος και Δημόσιας 
Υγείας 

α) Ελέγχει την κατάσταση του περιβάλλοντος της Εδα¬ 
φικής Περιφέρειας του Σ.Π. (φυσικό και ανθρωπογενές) 
και προτείνει μέτρα προστασίας του. 

β) Ελέγχει τις πηγές ρύπανσης και μεριμνά για τον πε¬ 
ριορισμό ή την εξάλειψή τους. 

γ) Μεριμνά για την προστασία και ανάδειξη των φυσι- 
κώνπόρωντηςπεριοχήςτου Σ.Π. (βιότοποι, δάση, ακτές, 
μνημεία κ.λπ.). 

δ) Μεριμνά για την ανάπτυξη προγραμμάτων πρασίνου. 

ε) Διοργανώνει προγράμματα ανακύκλωσης απορριμ¬ 
μάτων κ.λπ. 

στ) Ελέγχει για την προστασία της δημόσιας υγείας και 
παρέχει άδειες καταστημάτων υγειονομικού ενδιαφέρο¬ 
ντος (εφ’ όσον ανατεθεί η αρμοδιότητα από τους ΟΤΑ-μέ- 
λη). 

ζ) Φροντίζει για τον έλεγχο της ποιότητας του νερού ύ¬ 
δρευσης των ΟΤΑ-μελών και την πρόταση μέτρων για την 
προστασία του, εφ’ όσον ανατεθεί στο ΣΠ αυτή η αρμο¬ 
διότητα. 

η) Συνεργάζεται με το Γραφείο Προγραμματισμού και 
ανάπτυξης για την εκπόνηση προγραμμάτων αξιοποίη¬ 
σης των βιοτόπων της ΕΠ (τουριστική προβολή και ανά¬ 
πτυξη) με παράλληλη προστασία του περιβάλλοντος. 

θ) Συνεργάζεται με το Γραφείο Καθαριότητας και Τε¬ 
χνικής Υποστήριξης του Σ.Π. και προτείνει μέτρα βελτίω¬ 
σης και σωστής λειτουργίας για την προστασία του περι- 
βι^οντος. 

ι) Αναλαμβάνει κάθε νέα αρμοδιότητα που του ανατίθε¬ 
ται από τον Πρόεδρο του Σ.Π. ή το Δ/ντή και η οποία δεν 
αναφέρεται στα παραπάνω αλλά εντάσσεται στο ουσια¬ 
στικό περιεχόμενο του τμήματος. 

Κάλυψη δαπάνης 

Από τις διατάξεις της απόφασης αυτήςπροκαλείται δα¬ 
πάνη σε βάρος του προϋπολογισμού του Συμβουλίου πε¬ 
ριοχής το ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 4 Σετττεμβρίου 1996 
Με εντολή Γενικού Γραμματέα Περιφέρειας 
Ο Αναπληρωτής Περιφ. Δ/ντή 
Η. ΠΑΠΑΓΕΩΡΓΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ.ΕΧ 223211 ΥΡΕΤΟΒ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΙ 

ΗΙΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσωΔ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ. Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ. Κ. 185 31 4171307 

ΠΑΤΡΑ (061)271249 

Κορίνθου327Τ.Κ.262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ, ανά δσέλιδο ή μέρους αυτού 


ΕΤΗΣΙΕΣ ΣΥΝΔ 

ΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

30.000 

δρχ. 

1.500 

δρχ. 

Β' (Υπουργικές αποφάσεις κ.τλ.) 

50.000 

» 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 

» 

500 

>> 

Δ' (Απαλλοτριώσεις, πολεοδομία κτλ.) 

50.000 

» 

2.500 

» 

Αναπτυξιακών Πράξεων (Τ.Α.Π.Σ.) 

25.000 

» 

1.250 

>> 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

» 

500 

>> 

Παράρτημα (Πίνακες επιτυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

>> 

Ανωνύμων Εταιρειών & Ε.Π.Ε. 

150.000 

» 

7.500 

» 

Προκηρύξεων Α.Σ.Ε.Π. 

10.000 

» 

500 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 

» 

6.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουντο μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 





Οι υπηρεσίες κοινού λειτουργούν καθημερινά από 08.00'έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























